Min reën; moeilike winter lê voor
Reën die afgelope Desember 2018, was effens later as verwag, maar die patroon daarvan was soos voorspel. Dit het nie oor 'n wye front gereën nie, maar eerder geïsoleerd (in kolle) oor 'n groot gebied.
Soönotiese slenkdalkoors ('Rift Valley Fever')
Slendalkoors – 'n hemoragiese virussiekte onder skape, bokke, wild en beeste wat deur muskiete oorgedra word – hou ook 'n groot gesondheidsgevaar vir mense in. Slenkdalkoors is 'n aanmeldbare dieresiekte in Suid-Afrika kragtens die Wet op Dieresiektes, 1984 (Wet no. 35 van 1984). Dit is egter nie 'n beheerde siekte nie en derhalwe lê die volle verantwoordelikheid vir beheer in diere by die eienaar. Slegs gedurende 'n uitbreking sal die staat armoedige diere-eienaars help met entstof om beheer te bewerkstellig... Lees meer in ons November 2018 weergawe.
Die ABC van aartappelmoere
Agri-Pulse - Die één gemeenskaplike faktor in moerkweekboerderye is die passie waarmee gekweek word, die aandag aan detail, die direkte en deurlopende betrokkenheid deur die kweker self - en bo alles, die noukeurigheid waarmee goeie praktyk beginsels vir die kweek van hoë gehalte aartappelmoere toegepas word.
Lees meer in ons November 2018 weergawe.
Dié jongboer vlieg hoog
Agri-Pulse Tosca – Jy moet 'n plan hê vir die toekoms, natuurlik. Maar jy moenie soveel tyd spandeer deur jou te bekommer oor wat die toekoms inhou dat jy die geleenthede wat vandag hulself voordoen, miskyk nie.
Só sê JP van den Berg, Suid-Afrika se Jongboer van die Jaar 2018.
Nood leer bid of in dié geval, melk
AGRI-PULSE - ASKHAM - Die spreekwoord lui nie verniet, "nood leer bid" nie. En dis presies wat Hans Knoesen van Camel Milk South Africa gedoen het.
In 2015 was die gebied midde in 'n drie jaar lange droogte en op daardie stadium was daar 60 volwasse kamele op die plaas ingesluit ongeveer 30 bulle. Om van die bulle ontslae te raak het hy begin soek na 'n mark vir kameelvleis, dit het hom gelei na die gesondheidseienskappe van kameelmelk. Vandaar die besluit om kamele te begin melk.
Camel Milk South Africa is die enigste besigheid in Suid-Afrika wat kameelmelk kommersieel produseer. Daar is ander plase met kamele, maar sover Hans kon vasstel, is hulle die enigste plaas wat kameelmelk kommersieel verskaf...
Agri-Pulse - Noordwes - Brusellose is 'n hoogs aansteeklike bakteriese siekte van beeste, bokke, skape, varke, honde en wild wat ook mense aantas. Veeartse, dierehanteerders en abattoirpersoneel word veral blootgestel aan die besmetting en val derhalwe in die hoërisikogroep van persone wat die besmetting kan opdoen. Boonop kan enigiemand blootgestel word deur inname van rou besmette melk en melkprodukte.
Lees meer in ons Oktober 2018 weergawe
Swier en grasie
Agri-Pulse - Brits - Hierdie naweek, 12 en 13 Oktober 2018 is al die swier en grasie van die top saalperde in die land, terug in Brits, met die Noord Gauteng Saalperd Unie (SGSU) Streekskou wat by die Stokkiesdraai Equestrian Centre in Rutgersweg aangebied word. Met dié spoggeleentheid kom deelnemers meeding om te kwalifiseer vir die Suid-Afrikaanse Saalperd-kampioenskappe wat in April 2019 in Bloemfontein aangebied word... Lees meer in ons Oktober 2018 weergawe
Gaan die reën wegbly, of is verligting op pad?
Agri-Pulse – Rustenburg – Eerste aan die word is Werner Kotzé, wat meen dat die lugdrukstelsel wat goeie reën vir die Kaap gebring het, dalk moeilikheid vir die Binneland inhou, aangesien dié stelsel steeds in plek is.
Willem Agri NW se jongste president ooit
Agri-Pulse – Setlagole - Willem De Chavonnes Vrugt is verlede maand tydens Agri NW se kongres verkies as die organisasie se nuwe president.
Dié boer van die Setlagole-omgewing, wat hoofsaaklik met beeste en varke boer, is een van die héél jongste manne wat al ooit die presidentstoel ingeneem het.